Predlog UREDBA SVETA o določitvi ribolovnih možnosti za sardona v Biskajskem zalivu za ribolovno sezono 2014/2015 /* COM/2014/0454 final - 2014/0211 (NLE) */





OBRAZLOŽITVENI MEMORANDUM 1. OZADJE PREDLOGA Uredbe Sveta o ribolovnih možnostih, ki se vsako leto sprejmejo v drugi polovici leta, ne vključujejo več celotnega dovoljenega ulova (v nadaljnjem besedilu: TAC) za sardona v Biskajskem zalivu zaradi drugačnega biološkega letnega cikla tega staleža in znanstvenih mnenj o njem. TAC za sardona je treba določiti vsako leto okoli julija. Z Uredbo Sveta (ES) št. 713/2013 je Svet določil TAC za ribištvo, ki izkorišča ta stalež, z obdobjem uporabe od 1. julija 2013 do 30. junija 2014. Zdaj je treba za naslednjih 12 mesecev določiti TAC in ga razdeliti med zadevne države članice. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Ob upoštevanju ciljev skupne ribiške politike, določenih v Uredbi (EU) št. 1380/2013 Evropskega parlamenta in Sveta z dne 11. decembra 2013, bi bilo treba ribolovne možnosti določiti na podlagi razpoložljivih znanstvenih mnenj, ob upoštevanju bioloških in družbeno-gospodarskih vidikov ter ob zagotavljanju pravičnega obravnavanja različnih ribiških sektorjev. Znanstveno mnenje glede staleža sardona v Biskajskem zalivu temelji na ribolovni sezoni, ki poteka od 1. julija 2014 do 30. junija 2015. Po ocenah v predhodnem mnenju Mednarodnega sveta za raziskovanje morja (ICES) znaša za leto 2014 biomasa drstitvenega staleža sardona v času drstitve v Biskajskem zalivu 66 158 ton. Komisija je leta 2009 predložila predlog uredbe o določitvi dolgoročnega načrta za stalež sardona v Biskajskem zalivu in ribištvo, ki izkorišča ta stalež. Zato je ustrezno, da se za ribolovno sezono 2014/2015 določi TAC v višini 20 100 ton, kar pomeni približno 18‑odstotno povečanje prejšnjega TAC. Glede na to, da se ribolovna sezona začne 1. julija 2014, je primerno, da se TAC sprejme čim prej. Uredba (EU) št. 1380/2013 je začela veljati 1. januarja 2013. Na podlagi člena 15 Uredbe od 1. januarja 2015 za sardona v Biskajskem zalivu velja obvezno iztovarjanje celotnega ulova („obveznost iztovarjanja“), zato po tem datumu pravila, v skladu s katerimi so morali ribiči doslej ulov zavreči, ne veljajo več. 2014/0211 (NLE) Predlog UREDBA SVETA o določitvi ribolovnih možnosti za sardona v Biskajskem zalivu za ribolovno sezono 2014/2015 SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 43(3) Pogodbe, ob upoštevanju predloga Evropske komisije, ob upoštevanju naslednjega: (1) Uredba (EU) št. 1380/2013 Evropskega parlamenta in Sveta[1] zahteva, da se ohranitveni ukrepi sprejmejo ob upoštevanju razpoložljivih znanstvenih, tehničnih in gospodarskih mnenj, tudi, če je ustrezno, poročil, ki jih pripravi Znanstveni, tehnični in gospodarski odbor za ribištvo (STECF). (2) Svet je zadolžen za sprejetje ukrepov o določitvi in dodelitvi ribolovnih možnosti, po potrebi pa tudi nekaterih pogojev, ki so funkcionalno povezani s tem. Ribolovne možnosti bi bilo treba dodeliti državam članicam tako, da se vsaki državi članici zagotovi relativna stabilnost ribolovnih dejavnosti za vsak stalež rib ali vrsto ribolova ter se ustrezno upoštevajo cilji skupne ribiške politike, določeni z Uredbo (EU) št. 1380/2013. (3) TAC bi bilo treba določiti na podlagi razpoložljivih znanstvenih mnenj, ob upoštevanju bioloških in družbeno-gospodarskih vidikov ter ob zagotavljanju pravičnega obravnavanja različnih ribiških sektorjev. (4) Po ocenah v predhodnem mnenju Mednarodnega sveta za raziskovanje morja (ICES) znaša za leto 2014 biomasa drstitvenega staleža sardona v času drstitve v Biskajskem zalivu 66 158 ton. Komisija je leta 2009 predložila predlog uredbe o določitvi dolgoročnega načrta za stalež sardona v Biskajskem zalivu in ribištvo, ki izkorišča ta stalež. Zato je ustrezno, da se za ribolovno sezono 2014/2015 določi TAC v višini 20 100 ton, kar pomeni približno 18-odstotno povečanje prejšnjega TAC. (5) V skladu s členom 2 Uredbe Sveta (ES) št. 847/96[2] je treba opredeliti, v kolikšni meri ukrepi iz navedene uredbe veljajo za stalež sardona v Biskajskem zalivu. (6) Od 1. januarja 2015 za ribolov sardona v Biskajskem zalivu velja obveznost iztovarjanja, določena v členu 15(1)(a) Uredbe (EU) št. 1380/2013, zato je treba ulov sardona pod pogoji, določenimi v navedeni uredbi, obdržati na krovu, evidentirati, iztovoriti in odšteti od kvote. (7) Zaradi začetka ribolovne sezone 2014/2015 in letnega poročanja o ulovu bi morala ta uredba začeti veljati čim prej po objavi in bi se morala uporabljati od 1. julija 2014 – SPREJEL NASLEDNJO UREDBO: Člen 1 Ribolovne možnosti za sardona v Biskajskem zalivu Celotni dovoljeni ulov (TAC) in njegova razdelitev med države članice za ribolovno sezono od 1. julija 2014 do 30. junija 2015 za stalež sardona na podobmočju ICES VIII, kot je opredeljeno v Uredbi (ES) št. 218/2009 Evropskega parlamenta in Sveta[3], sta (v tonah žive teže) naslednja: Vrsta: || sardon Engraulis encrasicolus || Območje ICES: || VIII (ANE/08.) Španija || 18 090 || || [analitski TAC] Francija || 2 010 || EU || 20 100 || || || TAC || 20 100 || Člen 2 Posebne določbe o dodelitvah ribolovnih možnosti Dodelitev ribolovnih možnosti državam članicam, kot je določena v členu 1, ne posega v: (a) izmenjave v skladu s členom 16(8) Uredbe (EU) št. 1380/2013; (b) odbitke in ponovne dodelitve v skladu s členom 37 Uredbe Sveta (ES) št. 1224/2009[4]; (c) ponovne dodelitve v skladu s členom 10(4) Uredbe Sveta (ES) št. 1006/2008[5]; (d) dodatna iztovarjanja, dovoljena na podlagi člena 3 Uredbe (ES) št. 847/96; (e) količine, zadržane v skladu s členom 4 Uredbe (ES) št. 847/96; (f) odbitke na podlagi členov 105, 106 in 107 Uredbe (ES) št. 1224/2009; (g) prenose in izmenjave kvot v skladu s členom 20 Uredbe Sveta (EU) št. 43/2014[6]. Člen 3 Upravljanje iz leta v leto Šteje se, da za stalež iz odstavka 1 za namene Uredbe (ES) št. 847/96 velja analitski TAC. Uporabljata se člen 3(2) in (3) ter člen 4 navedene uredbe. Člen 4 Iztovarjanje ulova in prilova pred 1. januarjem 2015 Od 1. julija 2014 do 31. decembra 2014 se ribe iz staleža iz člena 1 obdržijo na krovu ali iztovorijo le, če: (a) so ulov opravila plovila, ki plujejo pod zastavo države članice, ki ima kvoto, in ta kvota ni izčrpana ali (b) je ulov sestavljen iz deleža kvote Unije, ki državam članicam ni bil dodeljen s kvotami, in kvota Unije ni bila izčrpana. Člen 5 Prenos podatkov Kadar države članice v skladu s členoma 33 in 34 Uredbe (ES) št. 1224/2009 Komisiji predložijo podatke o iztovarjanju količin ulovljenega staleža, uporabijo oznako staleža „ANE/08“. Člen 6 Začetek veljavnosti Ta uredba začne veljati dan po objavi v Uradnem listu Evropske unije. Uporablja se od 1. julija 2014 do 30. junija 2015. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22). [2] Uredba Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (UL L 115, 9.5.1996, str. 3). [3] Uredba (ES) št. 218/2009 Evropskega parlamenta in Sveta z dne 11. marca 2009 o predložitvi statističnih podatkov o nominalnem ulovu držav članic, ki ribarijo v severovzhodnem Atlantiku (UL L 87, 31.3.2009, str. 70). [4] Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1). [5] Uredba Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti ter o spremembi uredb (EGS) št. 2847/93 in (ES) št. 1627/94 in o razveljavitvi Uredbe (ES) št. 3317/94 (UL L 286, 29.10.2008, str. 33). [6] Uredba Sveta (EU) št. 43/2014 z dne 20. januarja 2014 o določitvi ribolovnih možnosti za leto 2014 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije (UL L 24, 28.1.2014, str. 1).